เซธิลไพริดิเนียมมีกลไกการออกฤทธิ์อย่างไร?
ก. ตัวยาสามารถอุ้มน้ำได้มากจึงช่วยคืนความชุ่มชื้นให้แก่ผิว เพื่อลดการเกิดริ้วรอยจากความแห้งกร้าน ทั้งยังสามารถช่วยให้ฝ้าจางลงได้ด้วย
ข. ตัวยาจะเข้าจับกับผนังเซลล์ของเชื้อโรค และรบกวนสม ดุลการซึมผ่านของสารเคมีต่างๆต่อผนังเซลล์ ส่งผลให้เชื้อโรคหยุดการแบ่งเซลล์และตายลงในที่สุด
ค. ตัวยาช่วยปลอบประโลมผิวแห้ง เพิ่มความชุ่มชื้น ฟื้นบำรุงผิวตามธรรมชาติ พร้อมสร้างเกราะปกป้องผิวให้แข็งแรงขึ้น ช่วยเสริมกระบวนการสร้างผิวใหม่
ง. ตัวยาจะเข้าจับกับตัวรับ (Receptor)ที่เรียกว่า กาบา (GABAA receptor, Gamma-aminobutyric acidA receptor) ซึ่งมีอยู่ในเซลล์ประสาทของสมอง จากนั้นจะมีการเปลี่ยนแปลงทางกระบวนการเคมีและออกฤทธิ์ที่ทำให้รู้สึกง่วงนอน
คำตอบที่ถูกต้องได้แก่ ข.  เพราะว่า ยาเซธิลไพริดิเนียม (Cetylpyridinium) คือ ยา/สารประกอบประเภทเกลือชนิดหนึ่งที่มีฤทธิ์ยับยั้งการเจริญเติบโตของแบคทีเรียชนิดแกรมบวกที่ตัวยาออกฤทธิ์แบบกว้าง(Broad spectrum) กล่าวคือครอบคลุมแบคทีเรียได้หลายชนิดรวมถึงหยุดการกระจายตัวของเชื้อราจำพวกยีสต์ (Yeast)ซึ่งทางอุตสาหกรรมเครื่องสำอางและยา ได้นำเซธิลไพริดิเนียมไปผสมเป็นสารละลายประเภทน้ำยาบ้วนปาก, ยาสีฟัน, ยาประเภทยาลูกอม, ยาทาผิว, สเปรย์สำหรับพ่นคอ-จมูก

เฉพาะตัวผลิตภัณฑ์ยา/สารนี้ที่เป็นน้ำยาบ้วนปากมักจะทำให้เกิดคราบสีน้ำตาลบริเวณซอกฟันและผิวของฟัน แต่ก็สามารถกำจัดออกได้ด้วยการขัดถูบริเวณฟันหรือพบทันตแพทย์เพื่อทำการขัดฟัน

จะพบว่ายาเซธิลไพริดิเนียมถูกนำไปทำผลิตภัณฑ์ที่เกี่ยวกับสุขภาพของปากและคอเสียส่วนมาก ผู้บริโภคสามารถขอคำแนะนำก่อนการใช้ผลิตภัณฑ์จากแพทย์หรือเภสัชกรหรือตรวจ สอบรายละเอียดการใช้ผลิตภัณฑ์แต่ละประเภทจากฉลากยา/เอกสารกำกับยาที่แนบมาด้วยกัน

ยาเซธิลไพริดิเนียมมีสรรพคุณรักษา/ข้อบ่งใช้: เช่น
ยับยั้งการเจริญเติบโตของเชื้อแบคทีเรีย, ยีสต์ ในช่องปากและคอ เช่น น้ำยาบ้วนปาก, สเปรย์ดับกลิ่นปาก
บรรเทาอาการเจ็บคอ/คออักเสบ, การติดเชื้อในช่องปาก, เหงือกอักเสบ
ลดการเกิดคราบหินปูน
ลดการอักเสบจากการติดเชื้อของผิวหนัง เช่น ยาทาผิวภายนอก

เซธิลไพริดิเนียมมีกลไกการออกฤทธิ์อย่างไร
ยาเซธิลไพริดิเนียมจะออกฤทธิ์โดยตัวยาจะเข้าจับกับผนังเซลล์ของเชื้อโรค และรบกวนสม ดุลการซึมผ่านของสารเคมีต่างๆต่อผนังเซลล์ ส่งผลให้เชื้อโรคหยุดการแบ่งเซลล์และตายลงในที่สุด


ยาเซธิลไพริดิเนียมมีรูปแบบการจัดจำหน่าย:
ยาลูกอม ขนาด 1.4 มิลลิกรัม/เม็ด
ยาลูกอมที่ผสมร่วมกับยาอื่น เช่น Cetylpyridinium Cl 1.33 มิลลิกรัม + Benzyl alcohol 6 มิลลิกรัม/เม็ด, และ Benzydamine HCl 1.5 มิลลิกรัม + Cetylpyridinium Cl 1.33 มิลลิกรัม + Pholcodine 5.5 มิลลิกรัม/เม็ด
น้ำยาบ้วนปากขนาดความเข้มข้น 0.025 - 0.05%
สเปรย์พ่นปากขนาดความเข้มข้น 0.05%
ยาเจลที่ผสมร่วมกับยาอื่นเช่น Benzydamine HCl 1% + Cetylpyridinium Cl 0.1%
เภสัชวิทยา Pharmacology